ང་དང་རྩོམ་རིག
རྩོམ་རིག་ནི་《རྩྭ་ཐང་དུ་བཞད་པའི་མེ་ཏོག་ཞིག་ཡིན་པའི་དབང་དུ་བྱས་
ན། ང་རང་ནི་མེ་ཏོག་དེ་ལ་བརྩེན་པའི་རྐང་དྲུག་བུང་བའམ་ཕྱེ་མ་ལེབ་དེ་ཡིན་
ཚོད་རེད། མིག་ལ་མཛེས་པའི་ཁ་དོག་དང་། སྣ་ལ་ཞིམ་པའི་དྲི་ངད། རེག་
བྱར་འཇམ་ཞིང་མཉེན་པའི་འདབ་མ། ད་དུང་མེ་ཏོག་གི་ཟིལ་འབྲུ་དང་མེ་
ཏོག་གི་རོ་བཅུད་སོགས་ནི་རྩོམ་རིག་ལ་མངའ་བའི་ཁྱད་གཞི་དང་ཁྱད་ཆོས་ཡིན་
ལ། དེ་ནི་ང་དང་ང་རང་འདྲ་བའི་མི་རྣམས་ཀྱི་བློ་ཡིད་འགུགས་པའི་ལྕགས་ཀྱུ་
རྣོན་པོ་དེ་ཡིན་པས། ཆུང་བྱིས་པའི་དུས་ནས་རྩོམ་རིག་ཡིད་ཀྱི་དགའ་མ་དེས།
ང་རང་རྩོམ་རིག་མིག་འགྱུའི་ཞིང་ཁམས་དེར་བསླུ་བྲིད་ཀྱི་གཡབ་མོ་ཡང་ཡང་
བྱེད་པས། ད་བར་མི་ལོ་འདི་ལྟར་མང་པོ་མང་པོ་ཞིག་ལ། ང་རང་ཡིད་འོང་
དགའ་མ་དེའི་ནེམ་ཞིང་འཇམ་ལ་བདེ་ཞིང་སྐྱིད་པ། དྲོད་ཁོལ་སྙོམས་པའི་བྲང་
ཁ་དེ་ནས་ཕྱིར་ལྡོག་བྱེད་པའི་བློ་སྤོབས་གཏན་ནས་མེད་པར་གྱུར།
ང་རང་ངོས་ནས་བཤད་ན་རྩོམ་རིག་ལ་མྱོང་རོལ་བྱེད་པའི་བརྒྱུད་རིམ་
ནི། མུ་ཡངས་རྩྭ་ཐང་ཞིག་ཏུ་མེ་ཏོག་སྣ་ཚོགས་ལྷམ་མེར་བཞད་ཅིང་། བསིལ་
བསིལ་རླུང་བུས་མེ་ཏོག་རྩི་ཤིང་ཀུན་ལ་འཇམ་པའི་རེག་བྱ་དང་བསིལ་བའི་སྣང་
བ་སྐྱིད་པོ་ཞིག་སྦྱིན་པའི་དུས། ཕྱེ་མ་ལེབ་དང་རྐང་དྲུག་བུང་བས་གར་སྟབས་
གཤོག་རྩལ་ངོམ་ཞིང༌། མེ་ཏོག་ཅིག་ནས་གཅིག་དུ་རང་དགའ་རང་འདོད་དུ་
125

འཕུར་ཏེ། དེའི་དྲི་ཞིམ་དང་རོ་བཅུད་ལོངས་སྤྱོད་ཀྱིས་རང་ལ་མཁོ་བའི་སྦྲང་
རྩི་གསོག་འཇོག་བྱེད་པའི་བརྒྱུད་རིམ་དེ་རེད་ཅེས་བརྗོད་ན་ཐལ་སྐྱོན་གཏན་
ནས་ཡོད་མི་སྲིད་་སྙམ།
ཕྱེ་ལེབ་དང་བུང་བའི་ངོས་ནས་བཤད་ན་མེ་ཏོག་ལ་རྩེན་ཅིང་། མེ་ཏོག་
གི་དྲི་ཞིམ་དང་མེ་ཏོག་གི་ཉིང་བཅུད་ལོངས་སྤྱོད་བྱེད་པ་ནི་འཚོ་ཐབས་དང་
ཚེ་
གསོན་ཐབས་ཤིག་ཡིན་མོད།། ངས་རྩོམ་རིག་ལ་མྱོང་རོལ་བྱེད་པ་ནི་གསོན་
ཐབས་ཤིག་མིན་ཡང་། དེ་ནི་རྩི་ཤིང་མེ་ཏོག་ལ་སྦྲང་ཆར་ཉི་ཟེར་དང་།
སྲོག་ལ་ཁ་རླུང་མཁོ་བ་བཞིན་ངའི་འཚོ་བའི་ནང་མེད་ཐབས་མེད་པ་ཞིག་ཡིན།
གང་ཡིན་ཟེར་ན་ངས་རྩོམ་རིག་དང་ཐོག་མར་འགྲོགས་པའི་དུས་དེ་ནས། ངའི་
ཡིད་ཀྱི་སྟན་པ་དེ་ཡི་ཕྱོགས་སུ་ཡོངས་སུ་ཤོར་ནས། རྩོམ་རིག་ནི་ངའི་འཚོ་བའི་
ནང་ཟ་འཐུང་གི་རོ་བཅུད་ཀྱི་ཚུལ་དུ་གྱུར་ཏེ། རྩོམ་རིག་ལོངས་སུ་སྤྱོད་རྒྱུ་མེད་
པའི་ནམ་ཟླ་ནི། ཟས་ལ་བཅུད་དང་སྤང་ལ་མེ་ཏོག་མེད་པ་ལྟར་འཚོ་བར་སྙིང་
པོ་མེད་པའི་སྣང་བ་ཞིག་སྦྱིན་པར་བྱེད།
རྩོམ་རིག་ནི་སྤགས་དང་ཤ་ལྟ་བུར་ངའི་གྲོད་པ་མི་རྒྱགས་ཀྱང་། རྩོམ་
རིག་ནི་མར་དང་ཇ་འདྲ་བར་ཟས་ཀྱི་རོ་བཅུད་དང་ཡིད་ཀྱི་དང་ག་འཕེལ་འགྲོ།
རྩོམ་རིག་ནི་དང་་ལྡན་པའི་སེམས་སུ་སྒོམ་པའི་རྩ་བའི་བླ་མ་ལྟར་ཕྱི་མའི་ཡར་
འདྲེན་མི་ནུས་ཀྱང་། གར་སྟབས་དང་རོལ་དབྱངས་ལྟར་ང་ལ་གནས་སྐབས་ཀྱི་
བདེ་སྣང་མཚར་པོ་ཞིག་སྦྱིན་པ་མ་ཟད། མི་སེམས་ཀྱི་སྤང་ཐང་ཡངས་མོར་རྩི་
ཤིང་མེ་ཏོག་དང༌། རྟ་ནོར་ལུག་ལ་སོགས་སེམས་ཁམས་ཀྱི་ཕ་གཞིས་སྐྲུན་ནས་
བླ་སྲོག་ལ་འོད་༼སྣང་སྦྱིན་པའི་བརྒྱུད་རིམ་ཞིག་རེད།
རྩོམ་རིག་ལ་མྱོང་རོལ་དང་གསར་རྩོམ་བྱེད་པའི་བརྒྱུད་རིམ་ནི། . ཡིད་
126

འོང་སེམས་མཐུན་གྱི་མཛངས་མ་ཞིག་དང་འགྲོགས་པའི་སྔ་ཕྱི་སྟེ། ཐོག་མར་
མཛངས་མའི་ལང་ཚོའི་མཚར་སྡུག་དེས་བློ་སེམས་འགུག་འགྲོ་ལ། མཐའ་མར་
མཛངས་མའི་ཀུན་སྤྱོད་དེར་ཡིད་སྨོན་གཏིང་ནས་འཆོར་བ་བཞིན། རྩོམ་རིག་
ལ་མྱོང་རོལ་དང་གསར་རྩོམ་བྱེད་པའི་དུས། དང་ཐོག་རྩོམ་རིག་གི་ཕྱིའི་རྣམ་
པ་སྣངས་ཆེར་མཐོང་ཡང་། རྩོམ་རིག་དང་གྲོགས་འགྲོགས་པའི་མཐའ་མར།
རྩོམ་རིག་གི་ཕྱིའི་རྣམ་པ་ནི་མཛངས་མའི་གོས་རྒྱན་ཙམ་དང་ནང་གི་བརྗོད་སྙིང་
ནི་མཛངས་མའི་ཀུན་སྤྱོད་དང་ཚེ་སྲོག་ལྟ་བུར་སྣང༌། རྩོམ་རིག་གསར་རྩོམ་
བྱེད་པ་ནི་མཛངས་མ་ཞིག་དང་འགྲོགས་པ་བཞིན། ལུས་སེམས་གཉིས་ལ་བདེ་
སྣང་དང་བཅས་མི་ཚེའི་ལམ་བུ་རེ་རེ་འགྲོལ་བའི་བརྒྱུད་རིམ་ཞིག་དང་། རང་
གི་སྨྱུག་རྩེ་ལས་ཐོན་པའི་བརྩམས་བྱ་རེ་རེ་ནི། རང་གི་ཤ་རུས་ལས་མཆེད་པའི་
བུ་ཕྲུག་ལྟར་སྙིང་ཉེ་ཞིང་། དེ་དང་རང་ཉིད་བར་ཤ་རུས་ཀྱི་འབྲེལ་བ་ཙམ་མ་
ཟད་བླ་སྲོག་གམ་རྣམ་ཤེས་དང་། ཡང་ན་སེམས་དང་སེམས་དེ་བཞིན་རང་
གཤིས་དང་རང་གཤིས་སོགས་ཤ་དང་རྒྱུས་པ་བཞིན་དུ་འབྲེལ་ནས་ཡོད་པ་ལྟ་
བུའི་སྣང་བ་དེ་མཚར་ཨང་།
རྒྱུན་པར་ངས་རྩོམ་རིག་གི་དགོས་པ་དང་ཕན་ཡོན་ལ་བསམ་གཞིགས་
བྱེད་སྐབས། ངའི་ཚོར་སྣང་ལ་ང་ཚོ་རྩོམ་མཁན་ནི་རྩ་ལ་བརྟག་ནས་ནད་པའི་
ན་ཚ་གསལ་འདོན་བྱེད་མཁན་གྱི་སྨན་པ་ལྟ་བུར་སྣང་སྟེ། ནད་པར་གཤགས་
བཅོས་ཀྱིས་ན་ཚ་ཕྱིར་འདོན་པའི་ནུས་པ་དེ་ང་ཚོར་མེད་ཀྱང་། ང་ཚོས་སྤྱི་
ཚོགས་ཐོག་གི་ཡོངས་ཁྱབ་རང་བཞིན་གྱི་ནད་གཞི་དེ་མི་རྣམས་ཀྱི་མདུན་དུ་
གསལ་པོར་བཤམས་ནས། སྤྱི་ཚོགས་ཀྱི་ཕྲ་ཕུང་ངམ་གྲུབ་ཆར་གྱུར་བའི་མི་རེ་
ངོ་རེས། ནད་དེར་དོ་སྣང་དང་བཅོས་ཐབས་ཀྱི་དྲན་སྐུལ་བྱ་རྒྱུ་ནི་རྩོམ་རིག་གི་
127

འོས་འགན་དང་ཕན་ཡོན་དུ་སེམས།
དེ་ནི་ངས་རྩོམ་རིག་ལ་འཛིན་པའི་ལྟ་ཚུལ་ཙམ་ཡིན་ལ། མི་ལོ་འདི་ལྟར་
མང་པོ་ཞིག་ནང་ངས་རྩོམ་རིག་ལ་དད་མོས་བྱེད་པའི་རྒྱུ་རྐྱེན་ཡང་རེད།
128

《